Predkladacia správa

	Ministerstvo práce, sociálnych vecí a rodiny Slovenskej republiky predkladá  z vlastnej iniciatívy na rokovanie vlády Slovenskej republiky materiál "Správu o predbežnej dohode so sociálnymi partnermi k návrhu novely Zákonníka práce".

	Na základe uplatnených zásadných pripomienok Konfederácie odborových zväzov Slovenskej republiky v rámci medzirezortného pripomienkového konania k návrhu novely Zákonníka práce   sa uskutočnilo  za účasti Asociácie zamestnávateľských zväzov a združení Slovenskej republiky a Ministerstva práce, sociálnych vecí a rodiny Slovenskej republiky deväť rokovaní za účelom prerokovania rozporných pripomienok.

	Cieľom predloženého materiálu je informovať  o  okruhu zásadných otázok, na ktorých sa sociálni partneri pri prerokovaní zásadných pripomienok k novele Zákonníka práce dohodli a  informovať o otvorených  problémoch, pri ktorých k dohode nedošlo. 

	Materiál nemá finančný, ekonomický, environmentálny vplyv, ani vplyv na zamestnanosť.

	Na základe Metodického pokynu na prípravu a predkladanie materiálov na rokovanie vlády Slovenskej republiky, čl. 3.1.5 uvedený materiál nebol predložený na pripomienkové konanie, nakoľko ide o informatívny materiál, ktorý vláda Slovenskej republiky berie na vedomie.